Source: http://birosag.hu/media/aktualis/nyitott-birosag-program-fovarosi-kozigazgatasi-es-munkaugyi-birosagon
Timestamp: 2017-08-21 04:50:05+00:00

Document:
Nyitott Bíróság program a Fővárosi Közigazgatási és Munkaügyi Bíróságon | BÍRÓSÁG
Nyitott Bíróság program a Fővárosi Közigazgatási és Munkaügyi Bíróságon
2015. okt. 29. - 09:13, OBH-Sajto5
A „Nyitott Bíróság” program keretében 2015. október 19-én a Fővárosi Közigazgatási és Munkaügyi Bíróság munkaügyi pereket tárgyaló részén tett látogatást a Deák Téri Evangélikus Gimnázium 12. osztálya.
A látogatás célja többek között az volt, hogy a diákok szemében a bíróság ne egy távoli, elkerülendő helyként, hanem olyan intézményként maradjon meg, ahol emberközpontú, igazságos és a társadalom által megbecsült tevékenység folyik.
A program keretein belül a diákok megtapasztalhatták, hogy milyen körülmények között dolgoznak a bírók, bepillantást nyerhettek a bírósági szervezetrendszerbe, a bíróvá válás folyamatába. A tanulók megtekintették a bíróság új épületét, ezen belül a kezelőirodát, irattárat, ahol rövid tájékoztatást kaptak az akták tárolásáról, kezeléséről, megtekintették a bírói és jegyzői szobákat és a tárgyalótermeket is.
A diákok részt vehettek egy tárgyaláson is, majd választ kaptak az ott tapasztaltakkal kapcsolatban felmerült kérdéseikre, a baleseti kártérítési perek joggyakorlatára is kitérve.

References: Bíróság 
 BÍRÓSÁG

 Bíróság 
 Bíróság 
 bíróság 
 bíróság